નવી દિલ્હી : સેબીએ સ્ટોક ઓપ્શન માટે ડિવિડન્ડ એડજસ્ટમેન્ટની પ્રણાલીની ગુરુવારે સમીક્ષા કરી હતી અને સ્ટ્રાઈક પ્રાઈસમાં ફેરફારની મંજૂરી આપી હતી. સેબીએ કહ્યું હતું કે કંપની પાંચ ટકાથી વધુ ડિવિડન્ડ જાહેર કરે તો તેવા કિસ્સામાં સ્ટ્રાઈક પ્રાઈસમાં એડજસ્ટમેન્ટ કરી શકાશે. આ ઉપરાંત જેમાં કંપનીએ લિસ્ટિંગ અને ડિસ્ક્લોઝર નિયમ હેઠળ ટાઈમલાઈનમાંથી મુક્તિની માગણી કરી હોય તેવા તમામ કિસ્સામાં ડિવિડન્ડ માટે સ્ટ્રાઈક પ્રાઈસ એડજસ્ટ કરી શકાશે. અનેક શેરધારકોએ આ માટે માગણી કરી હતી. ડેરિવેટિવ કોન્ટ્રેક્ટમાં જે ભાવ ગણતરીમાં લેવાય છે તે સ્ટ્રાઈક પ્રાઈસ કહેવાય છે. સ્ટોક ઓપ્શન અને ઈન્ડેક્સ ઓપ્શન બતાવવા માટે તેનો ઉપયોગ થાય છે. કોલ ઓપ્શનમાં ઓપ્શન ખરીદનારા રોકાણકાર જે ભાવે શેર ખરીદે તે ભાવ એક્સપાયરી ડેટ સુધી સ્ટ્રાઈક પ્રાઈસ કહેવાય છે.